Të rinjtë dhe shëndeti mendor
Çështjet e shëndetit mendor llogariten për gati 50 përqind të sëmundjeve që prekin grup-moshën 10 deri 24 vjeçare
Një studim i ri nga Organizata Botërore e Shëndetësisë konstaton se çrregullimet psikiatrike janë shkaku kryesor i paaftësisë në mesin e adoleshentëve dhe të rinjve. Ky studim është i pari që jep një pasqyrë globale të shëndetit të njerëzve në këtë grup-moshë. Te rinjtë nga nga mosha 10 deri 24 vjeç duhet të jenë ndër më të shëndetshmit. Ata janë mjaft të moshuar për t'i shpëtuar rrezikut nga sëmundjet e fëmijërisë, dhe janë shumë të rinj për t'u prekur nga kanceri, sëmundje të zemrës, dhe kushtet e tjera që shqetësojnë të moshuarit. Por një studim i ri sfidon këtë pikëpamje. Duke përdorur një bazë të dhënash të quajtur Barra Globale e Sëmundjeve, studiuesit gjetën se çështjet e shëndetit mendor llogariten për gati 50 përqind të sëmundjeve që prekin grup-moshën të 10 deri 24 vjeç. Dr George Patton i Universitetit të Melburnit në Australi është një nga bashkë-autorët e studimit të ri, që u ndërmorr nga Organizata Botërore e Shëndetësisë. Përderisa kjo është hera e parë që ndërmerret një studim i tillë, është e pamundur të flitet rreth prirjeve, por doktor Paton vë në dukje disa gjurmë rajonale. Në Afrikë, për shembull, sëmundjet infektive mbeten një problem serioz. Në të kundërtën, në rajonin e Paqësorit perëndimor, pamja është e ngjashme me vendet me të ardhura të larta, ku e aftësitë e kufizuara mbizotërohen nga çrregullimet mendore dhe lëndimet, sidomos aksidentet e trafikut. Përveç sëmundjeve dhe kushtet që ndikojnë në shëndetin e dobët të të rinjve, doktor Patton thotë se zakonet që mësohen në rini - pirja e duhanit dhe alkoolit mbipesha, dhe seksi pa mjete mbrojtëse - mund të çojë në sëmundje dhe më vonë në vdekje. Studimi për barrën e sëmundjes në grup-moshën 10 deri 24 vjeç nga bashkë-autor George Patton, me autor kryesor Fiona Gore, dhe të tjerët u publikua në internet nga revista "The Lancet".